**SINTEZA**

**propunerilor și obiecțiilor la proiectul de hotărâre cu privire la aprobarea proiectului de lege**

**pentru modificarea unor acte normative (**număr unic 293**)**

|  |  |  |  |
| --- | --- | --- | --- |
| Nr.  d/o | Participantul la avizare (expertizare)/consultare publică | Conținutul obiecției/propunerii  (recomandării) | Argumentarea Ministerului Muncii și Protecției Sociale |
| 1. | **Ministerul Afacerilor Interne** | 1. 1. La Articolul I punctul 7 textul „0,5 din mărimea salariului minim pe țară” se propune a fi substituit cu textul „un salariului minim pe țară”.   Un calcul, reieșind din condițiile actuale, denotă că indemnizația lunară maximă de care pot să beneficieze membrii organelor de conducere ale întreprinderilor de stat și ale societăților pe acțiuni (consiliul de administrație; consiliul societății) constituie 3000 lei (3 salarii minime \* 1000 lei salariul minim conform HG nr. 550/2014).  Totodată, reieșind din propunerile de modificarea cadrului normativ, inclusiv a HG nr. 550/2014 (proiectul cu număr unic 291/MMPS/2022), indemnizația lunară maximă ar urma să constituie 1750 lei (0,5\*3500 lei salariu minim propus), ceea ce constituie 58,3% din valoarea actuală.  Concomitent, se consideră oportun examinarea propunerii MAI, inclusiv prin prisma riscurilor care pot fi generate de raportul dintre nivelul de remunerare propus (relativ mic) și nivelul de responsabilitate a acestei categorii de salariați.  Totodată, se propune completarea notei informative cu informații suplimentare referitor la scopul urmărit și raționamentele care au stat la baza acestor modificări.  2. La punctul 8, nu este clar scopul completării Legii 847/2002 cu articolul 252 , dat fiind faptul că pentru această categorie de angajați este deja aprobată HG nr.837/2016 pentru aprobarea Regulamentului privind salarizarea angajaților din instituțiile medico-sanitare publice încadrate în sistemul asigurării obligatorii de asistență medicală.  În aceiași ordine de idei este de atenționat, că reglementarea separată a salarizării angajaților menționați supra a dus la un decalaj între nivelul de salarizare a acestora comparativ cu funcțiile similare din sectorul bugetar, în special în partea ce ține de salarizarea personalului administrativ – gospodăresc, ne ținând cont de prevederile Constituției Republicii Moldova care prevede expres în art. 43 obligația corelativă a statului de a reglementa condiții obiective şi nediscriminatorii, dintre o persoană sau alta în aceleași condiții de muncă.  Concomitent, acest factor generează migrarea personalului către instituțiile medico-sanitare publice încadrate în sistemul asigurării obligatorii de asistență medicală și creează dificultăți în asigurarea funcționalității instituțiilor medico-sanitare publice finanțate de la bugetul de stat    3. La Articolul II punctul 3 se propune completarea cu textul „alineatul (4),”. | **Se acceptă.**  Hotărârea Guvernului 837/2016 nu are bază legislativă, astfel de comun cu Ministerul Sănătății sa decis completarea Legii 847/2002 cu norma respectivă.  **Se acceptă.** |
| 2. | **Ministerul Sănătății** | Lipsa de obiecții și propuneri. |  |
| 3. | **Ministerul Infrastructurii și Dezvoltării Regionale** | Cu titlu general, reieșind din complexitatea și impactul proiectelor propuse, statuăm că, elaborarea acestora necesită a fi precedată de efectuarea studiilor de cercetare în scopul fundamentării necesităţii sau lipsei acestora, privind iniţierea elaborării unor acte normative, astfel precum dispune art. 25 alin. (1) al Legii nr. 100/2017 cu privire la actele normative. Această argumentare derivă din faptul că, notele informative anexate la proiecte inserează doar motive vagi, care nu justifică oportunitatea inițiativelor lansate, condițiile ce au impus elaborarea proiectelor actelor normative prenotate şi finalitățile urmărite, contrar prevederilor art. 30 al Legii nominalizate.  La proiectul cu număr unic 293/MMPS/2022, în ceea ce vizează oportunitatea micșorării indemnizațiilor lunare pentru activitatea desfășurată de către funcționarii publici desemnați în organele de conducere ale întreprinderilor de stat și societăților pe acțiuni cu cota statului în capitalul social, remarcăm că, inițiativa în cauză va avea un impact negativ asupra reprezentării eficiente a statului de către persoanele ce vor fi desemnate în organele de conducere ale întreprinderilor de stat și societăților pe acțiuni cu cota statului în capitalul social.  Subsecvent, luând în considerare sarcinile extinse ale unui consiliu de administrație / consiliu al societății, raportându-le la răspunderea antrenată faţă de entitate pentru prejudiciile rezultate din îndeplinirea deciziilor adoptate de membrii consiliului cu abateri de la legislaţie, de la statutul entității şi de la regulamentul consiliului, considerăm judicios menținerea sau majorarea indemnizației lunare pentru activitatea desfășurată de către funcționarii publici desemnați în organele de Ministerul Infrastructurii și Dezvoltării Regionale al Republicii Moldova conducere ale întreprinderilor de stat și societăților pe acțiuni cu cota statului în capitalul social.  În acest context, considerăm că, cadrul normativ în vigoare reglementează suficient procedura de stabilire a mărimii remunerațiilor funcționarilor publici, atrași în gestionarea întreprinderilor de stat și societăților pe acțiuni cu cota statului în capitalul social, nefiind necesare careva modificări suplimentare, or, în conformitate cu art. 24 alin. (2) din Legea salarizării nr. 847/2002, “Indemnizaţiile lunare se stabilesc din contul mijloacelor unităţilor economice respective şi se anulează în cazul când membrii consiliilor se eschivează de la îndeplinirea funcţiilor.”, ceea ce implică mai curând o monitorizare mai riguroasă a activității consiliului de administraţie / consiliului societăţii și nu neapărat micșorarea/anularea remunerațiilor acestora.  Suplimentar, menționăm că, în conformitate cu art. 8 alin. (4), membrii consiliului de administraţie al întreprinderii de stat/municipale îşi exercită atribuţiile prin cumul cu funcţia lor de bază, același aspect fiind reglementat și de Legea nr. 1134/1997 privind societățile pe acțiuni (art. 73 alin. (7)), fapt pentru care considerăm că, micșorarea indemnizațiilor lunare ale acestora ar putea duce la refuzul angajaților autorităților administrației publice centrale de a activa în cadrul organelor de conducere ale întreprinderilor de stat și societăților pe acțiuni cu cota statului în capitalul social, sau activitatea lor va fi apreciată ca fiind formală și neeficientă. În această ordine de expunere, evocăm despre lansarea de către Ministerul Economiei a proiectului Hotărârii de Guvern cu privire la aprobarea proiectului de lege pentru modificarea unor acte normative (număr unic 171/ME/2022), prin care s-a propus modificarea Legii salarizării nr. 847/2002 prin majorarea indemnizației lunare până la două salarii minime garantate în sectorul real. | Nota informativă a fost completată.  Propunerile se regăsesc în varianta finală |
| **4.** | **Ministerul Finanțelor** | De ordin general  Prin proiectul înaintat se propune modificarea unor prevederi ale Legii salarizării nr.847/2002 și ale Codului muncii nr.154/2003 în vederea stabilirii „unui salariu minim pe țară” pentru unificarea și stabilirea unui salariu pentru toate sectoarele (atât pentru sectorul public, cât și pentru cel privat). În același timp, dat fiind faptul că scopul principal al proiectului de lege este unificarea prevederilor ce țin de salariul minim pe țară, se recomandă de a examina posibilitatea unificării prevederilor Legii nr.1432/2000, care determină modul de stabilire și reexaminare a salariului minim, cu cele ale Legii salarizării nr.847/2002.  La Articolul I La pct.7 se prezintă următoarele propuneri, după cum urmează:  a) denumirea articolului se va completa după textul „ale societăților pe acțiuni” cu textul „cu capital integral sau majoritar de stat”, dat fiind faptul că potrivit legislației actuale, noțiunea „întreprinderile cu capitalul majoritar de stat” nu există;  b) în cazul în care, salariul minim pe țară va fi majorat până la 3500 lei prin introducerea modificărilor respective în Hotărârea Guvernului nr.550/2014, se propune expunerea alin.(1) din art.24 din Legea salarizării în următoarea redacție: ”(1) Membrilor organelor de conducere ale întreprinderilor de stat și ale societăților pe acțiuni cu capital integral sau majoritar de stat li se stabilesc indemnizații lunare în mărime de un salariu minim pe țară”. Propunerea respectivă reiese din prevederile Legii nr.1134/1997 privind societățile pe acțiuni, potrivit cărora, remunerarea membrilor organelor de conducere se examinează și se aprobă de către adunarea generală anuală a acționarilor, în dependență de rezultatele activității economico-financiare a societății. La societățile pe acțiuni, care activează cu pierderi, adunarea generală a acționarilor poate adopta decizia privind achitarea indemnizației lunare organelor de conducere ale societății.  Suplimentar, urmează să atenționăm că în conformitate cu multiplele recomandări ale partenerilor Republicii Moldova din UE, în scopul eficientizării procesului de administrare și a managementului entităților cu capital de stat, în organele de conducere ale întreprinderilor de stat și societăților comerciale cu capital de stat sunt promovați reprezentanții societății civile, reprezentanții din diasporă, pentru care indemnizația propusă prin proiectul legii noi, nu este atractivă, în raport cu sarcinile care urmează a fi executate. În același sens remarcăm că în momentul inițierii unor astfel de modificări legislative importante, urma a fi efectuată o analiză amplă (analiza impactului), care să cuprindă toate aspectele/componentele studiului respectiv, inclusiv prin prisma respectării drepturilor și intereselor persoanelor vizate în proiectul respectiv (numărul entităților cu capital de stat/membrilor organelor de conducere din cadrul acestora, salariul mediu pe întreprindere, numărul angajaților, salariul stabilit pentru organele de conducere), etc. În concluzie, Ministerul Finanțelor susține proiectul în eventualitatea considerării obiecțiilor expuse | Propunerea se va examina ulterior.  **Se acceptă.**  **Se acceptă.** |
| 5. | **Ministerul Agriculturii și Industriei Alimentare** | Obiecții argumentate şi explicite pe marginea cărora trebuie să se ajungă la un acord:  La articolul I: Articolul 12 alineatul (1), atragem atenția autorului că prevederile alineatelor (2) și (3) din textul Legii în vigoare, au fost înglobate în alineatul (1) în redacția proiectului.  Astfel că se impune abrogarea acestor două alineate din Legea în vigoare.  Articolul 14 alineatul (2), considerăm inutil textul „stabilit anual prin hotărâre de Guvern”, întrucât acest aspect este cuprins în articolul 12 alineatul (1) în redacția proiectului.  Articolul 24 alineatul (1), considerăm necesar ca autorul proiectului să analizeze suplimentar propunerea de micșorare a indemnizației lunare a membrilor organelor de conducere a întreprinderilor, întrucât, având în vedere responsabilitatea materială pe care o poară membrii organelor de conducere, prin micșorarea indemnizației va apărea riscul ca aceștia să renunțe benevol la mandatul atribuit.  Or, în opinia noastră, indemnizația urmează a se stabili direct proporțional rezultatului economic obținut de întreprindere ca urmare a deciziilor organelor de conducere și, după caz, plafonat. | **Se acceptă.**  **Se acceptă.**  **Se acceptă.** |
| 6. | **Ministerul Culturii** | Lipsa de obiecții și propuneri. |  |
| **7.** | **Ministerul Educației și Cercetării** | La аrt, I, pct. 4 lit, b) dupх textul ,,se stabileste” se va introduce cuvîntul ,,аnual".  În аrt. 12 este necesar de а modifica nu dоаr alin. (l), (4), (5), ci și alin. (2) și (3) în саrе se regăsește textu| ,,minim garantat în sectorul real”.  Astfel, texlul ,,minim garantat al salariului în seclorul real” din art. 12 alin. (2) și (3) se va substitui cu textul ,,salariul minim ре țară”.  Urmеаză а fi redactată corespunzător ultima propoziție din alin. (3) al аrt. l36 din Codul muncii al Republicii Moldova (,,Salariul tarifar pentru categoria I de calificare în sectorul real se stabileste la nivel ramural și de unitate în modul prevăzut de Legea salarizării nr. 847/2002”).  Rеfеritоr la modificarea art. l57 alin. (2) din Codul muncii al Republicii Moldova (art. II pct. 4) propunem excluderea din alin. (2) dоаr а textului ,,în sectorul real”. | La art.12 se propune redacția ”Salariul minim se stabileşte și se reexaminează de Guvern, în modul prevăzut de legislație”. Legea nr. 1432/2000 privind modul de stabilire și reexaminare a salariului minim, stabilește, de fapt, modul de reexaminare a salariului minim.  **Se acceptă.** Modificările se regăsesc în varianta finală.  **Nu se acceptă.** Considerăm că varianta propusă de autor este mai clară. |
| 8. | **Ministerul Mediului** | Lipsa de obiecții şi propuneri. |  |
| 9. | **Ministerul Apărării** | Lipsa de obiecții şi propuneri. Susținerea proiectului. |  |
| 10. | **Ministerul Justiției** | Sub aspectul intenției de reglementare, potrivit notei informative, proiectul de act normativ a fost elaborat în scopul unificării salariului minim pe țară, operarea unor modificări ce ține de cuantumul lunar total al salariului și al premiilor conducătorilor întreprinderilor de stat, întreprinderilor cu capital majoritar de stat și al întreprinderilor monopoliste, reglementarea salarizării angajaţilor din instituţiile medico-sanitare publice încadrate în sistemul asigurării obligatorii de asistenţă medicală.  Raţionamentele expuse de iniţiator în notă reflectă motivul şi cerinţele care au impus intervenţia normativă.  Pe plan redacţional în raport cu normele de tehnică legislativă şi a cerinţelor de calitate a actului normativ expunem următoarele observaţii şi propuneri.  La Art. I, recomandăm revizuirea amendamentelor propuse la art. 12 alin. (1) din Legea nr. 847/2002. Or, redacţia propusă de autori dublează conţinutul normelor inserate la alin. (2) şi (3) al art.12.  La Art. II propunem de a completa proiectul cu modificarea art. 136 alin. (4) din Codul muncii, iar la amendarea art. 1361 se va indica alineatul (4) în care se intervine cu modificarea respectivă.    Subsidiar, pentru considerente de tehnică legislativă și cerințe de calitate a actului normativ, numerotarea elementelor structurale va fi adusă în concordanţă cu prevederile art. 51 din Legea nr. 100/2017 cu privire la actele normative.  Complementar menţionăm despre necesitatea modificării cadrului normativ conex. Astfel, potrivit art. 63 alin.(4) din Legea nr. 100/2017 cu privire la actele normative, dacă adoptarea, aprobarea sau emiterea unui act normativ presupune modificarea ulterioară a altor acte normative, modificările respective se includ, în ordine cronologică, într-un proiect separat de modificare a cadrului normativ conex, care se prezintă împreună cu proiectul actului normativ de bază, sau se includ în dispoziţiile tranzitorii ale actului normativ de bază. | **Se acceptă.**  **Se acceptă.** |
| 11. | **Ministerul Economiei** | La art. I din proiect:  La pct.3 cuvântul „cuantumul” de substituit cu cuvântul „cuantumului”.  La pct.7 se propun următoarele modificări la art.24 din Legea salarizării nr.847/2002: denumire articolului 24 se completează la final cu cuvintele „cu capital integral sau majoritar de stat”;    alineatul (1) se va expune în următoarea redacție:  „(1) Membrilor organelor de conducere ale întreprinderilor de stat şi ale societăților pe acțiuni cu capital integral și majoritar de stat li se stabilesc indemnizații lunare în mărime de până la două salarii minime pe țară. Regulamentul privind condițiile de remunerare a membrilor consiliilor de administrație și a comitetelor de audit ale întreprinderilor de stat şi ale societăților pe acțiuni cu capital integral și majoritar de stat se aprobă de Guvern”.  Necesitatea redacției propuse reiese din faptul că, potrivit Legii nr.1134/1997 privind societățile pe acțiuni, remunerarea membrilor organelor de conducere se examinează şi se aprobă de către adunarea generală anuală a acționarilor, în dependență de rezultatele activității economico - financiare a societății.  La societățile pe acțiuni, care activează cu pierderi, adunarea generala a acţionarilor poate adopta decizia de a nu fi achitate indemnizaţii lunare membrilor consiliului societăţii, dar să stabilească în normativele de distribuire a profitului net obţinut pentru anul viitor, o cotă mai mare pentru plata recompenselor organelor de conducere, fapt care ar stimula membrii consiliului să contribuie la îmbunătățirea managementului societății în scopul obținerii profitului net.  De menționat că, în conformitate cu art.7 alin. (2) lit.c) din Legea nr.146/1994 cu privire la întreprinderea de stat (în vigoare), în componența consiliilor de administrație a întreprinderilor de stat sunt incluși, în mod obligatoriu, reprezentanții fondatorului, Ministerului Finanțelor şi Ministerului Economiei. Acest fapt majorează considerabil volumul obligațiilor funcționarilor publici. Faptul micșorării indemnizațiilor, va duce la refuzul angajaților autorităților administrației publice centrale de a activa în cadrul organelor de conducere atât ale întreprinderilor de stat cât şi ale societăților pe acțiuni, sau activitatea lor în aceste organe va fi formală şi neeficientă.  De asemenea, conform multiplelor recomandări ale partenerilor Republicii Moldova din UE, în scopul eficientizării procesului de administrare și a managementului întreprinderilor cu capital de stat, în organele de conducere ale acestora trebuie să fie promovați reprezentanții ai societății civile.  În aceste condiții, procesul de desemnare a organelor de conducere ale întreprinderilor de stat şi ale societăţilor pe acţiuni cu cotă de stat va fi anevoios.  Totodată, micșorarea mărimii indemnizațiilor lunare pentru reprezentanții statului/societății civile va stabili o inechitate între membrii organelor de conducere ale societăților pe acțiuni, întreprinderilor de stat care sunt funcționari publici şi cei din sectorul privat.  Astfel, în virtutea celor evocate, propunem ca, anterior elaborării modificărilor înaintate, să fie efectuată o analiză amplă, care va cuprinde: numărul întreprinderilor cu capital de stat/membrilor organelor de conducere din cadrul acestora, salariul mediu pe întreprindere, numărul angajaților, numărul locurilor vacante, salariul stabilit pentru organele de conducere, salariul mediu din sectorul public etc.  La Art.II: La pct.3 – după cifra „1361 ” de completat cu textul „alin. (4)”.  Suplimentar, se propune completarea proiectului de lege cu prevederi privind modificarea Legii nr.1432/2000 privind modul de stabilire și reexaminare a salariului minim, în vederea substituirii cuvintelor „salariul minim” cu cuvintele „salariul minim pe țară” la orice formă gramaticală. | **Se acceptă.**  **Se acceptă.**  Proiectul a fost ajustat, dar considerăm că două salarii minime (7000 lei), este o sumă neargumentată și exagerat de mare, având în vedere că membrii consiliilor de administrație sunt salarizați și la locul de muncă de bază.  Iar în cazul în care membrii consiliilor vor refuza activitatea, aceștea urmează a fi înlocuiți cu persoane care vor accepta.  **Se acceptă.**  **Proiectul a fost revizuit.** |
| 12. | **Confederația Națională a Sindicatelor** | 1. La Articolul I al proiectului de lege:  1.1. La pct. 1 considerăm necesar ca definirea noțiunii ,,salariul minim pe țară" să fie corelată cu definiția respectivă din Legea nr. 1432/2000 privind modul de stabilire și reexaminare a salariului minim, astfel incit si nu existe două acte normative care definesc aceeași noțiune in mod diferit.  1.2. La pct. 4, lit. b) propunem să fie expuși în următoarea redacție: ,,alineatul (1), (2) și (3) se substituie cu următoarele alineate:  ,,(1) Salariul minim pe țară se negociază de partenerii sociali la nivel național și se stabilește, anual, în funcție de salariul mediu lunar pe economie pentru anul precedent, nu mai târziu de 1 mai, prin convenție colectivă la nivel național.  (2) Cuantumul salariului minim pe tară, aprobat prin convenție colectivă la nivel național, se extinde pentru toți angajatorii și salariații din țară prin hotărâre de Guvern.  (3) În cazul în care, până la 1 mai, salariul minim pe tară nu este aprobat prin convenție colectivă la nivel național, acesta se va stabili prin hotărâre de Guvern, după consultarea partenerilor sociali, fiind indexat, cel puțin, în funcție de evoluția indicelui prețurilor de consum pentru anul precedent."  Această propunere are ca scop acordarea dreptului partenerilor sociali de a negocia salariul minim la nivel național și de a stabili cuantumul acestuia prin convenție colectivă.  1.3. La pct. 7, cu referire la modificarea art., 24 din Legea nr. 847/2002, propunem ca textul ,,0,5 din mărimea salariului minim pe țară” să fie substituit cu textul ,,un salariu minim pe țară”. Acest fapt va menține garanția actuale în ce vizează indemnizațiile acordate membrilor organelor de conducere ale întreprinderilor de stat și ale societăților pe acțiuni (consiliului de administrație, consiliului societății). Mai mult decât atât, această îndemnizație are ca scop să asigure un nivel corespunzător al responsabilității față de deciziile luate și să diminueze nivelul de corupție.    2. La Articolul II al proiectului de lege: 2.1. După pct. 1 se adaugă un punct nou cu următorul conținut: ,,2. Articolul 132 se va expune în următoarea redacție: ,,Articolul 132. Modul de stabilire și de reexaminare a salariului minim”  ,,(l) Salariul minim pe țară se negociază de partenerii sociali la nivel național și se stabilește, anual, în funcție de salariul mediu lunar pe economie pentru anul precedent, nu mai târziu de 1 mai, prin convenție colectivă la nivel național.  (2) Cuantumul salariului minim pe țară, aprobat prin convenție colectivă la nivel național, se extinde pentru toți angajatorii și salariații din țară prin hotărâre de Guvern.  (3) În cazul în care, până la 1 mai, salariul minim pe țară nu este aprobat prin convenție colectivă la nivel național, acesta se va stabili prin hotărâre de Guvern după consultarea partenerilor sociali, fiind indexat, cel puțin, în funcție de evoluția indicelui prețurilor de consum în anul precedent.”  ,,Punctele 2, 3, 4, vor deveni respectiv 3, 4, 5.”  2.2. La pct. 2 din actualul proiect, considerăm că alin. (4) din art. 134, propus pentru abrogare, să fie păstrat ca garanție și să fie transferat la art. 144 din Codul muncii.    Suplimentar, pornind de la cele menționate în Nota informativă la proiect, și anume, că ,,este necesară unificarea și stabilirea unui salariu minim pe tară pentru toate sectoarele, atât public cât și privat”, considerăm necesar de a efectua modificările necesare în Legea 270/2018 privind sistemul unitar de salarizare în sectorul bugetar și Legea nr. 1432/2000 privind modul de stabilire și reexaminare a salariului minim. | **Se acceptă.**  Modificările propuse sunt în conformitate cu prevederile Legii nr. 1432/2000 privind modul de stabilire și reexaminare a salariului minim.  Propunerile CNSM pot fi puse în discuție ulterior.  **Se acceptă.**  Modificările propuse sunt în conformitate cu prevederile Legii nr. 1432/2000 privind modul de stabilire și reexaminare a salariului minim.  Propunerile CNSM pot fi puse în discuție ulterior.  **Se acceptă.**  Propunerile CNSM pot fi puse în discuție ulterior. |
| 13. | **Confederația Națională a Patronatului** | Pentru Legea 847/2002:   1. La art. 2 la finalul definiției „cuantumul salariului minim pe țară” se va completa cu sintagma „pentru o perioadă deplină de muncă lunară”. 2. Propunem la punctul 1 al art. 12 următoarea redacție „(1) Salariul minim pe țară se stabilește și se reexaminează de Guvern, în modul prevăzut de legislație, după negocierea cu partenerii sociali, în funcție de evoluția anuală a indicelui prețurilor de consum, a ratei de creștere a productivității muncii la nivel național și altor parametri macroeconomici relevanți.”;   Un obiectiv de ani de zile ale partenerilor sociali este creșterea importanței sistemului de parteneriat social și respectiv a partenerilor sociali.  Migrarea de la procedura de consultare spre cea de negociere reprezintă un pas important spre majorarea importanței dialogului între cei trei actori implicați în el. Ținem să menționăm că o asemenea abordare vine în totală concordanță cu Articolul 2 aliniatul 2 al Convenției Organizației Internaționale a Muncii nr. 131/1970 privind fixarea salariilor minime, in special in ce privește țările in curs de dezvoltare, Geneva, 24.06.1970, ratificată prin Legea nr. 610-XIV din 01.10.1999.   1. Propunem reformularea integrală a aliniatului (4) al Articolului 12, deoarece esența acestui punct vine în contradicție cu prevederile punctului 21 al Hotărârii de Guvern 743/2002. 2. Modificările propuse la Articolului 23 sunt discutabile, prin faptul că urmare acestor modificări se poate crea o situație în care Statul, ca acționar majoritar al unor companii, nu va putea angaja conducere calificată corespunzător și respectiv va avea rezultate net inferioare celor scontate. 4. Modificările propuse la Articolului 24 sunt salutabile în partea celor care vin să îngusteze, reglementarea salarizării doar spre întreprinderile monopoliste și sunt nocive în privința valorii, deoarece pot motiva membrii organelor de conducere să se eschiveze de la îndeplinirea funcţiilor, respectiv creând obstacole în activitatea întreprinderilor. Se propune a nu interveni la acest subiect.   Suplimentar propunem următoarea redacție pentru Articolul 15. Pct. 2 după cum urmează:  „(2) Mărimea concretă a sporurilor de compensare pentru munca prestată în condiţii nefavorabile se stabileşte în funcţie de condițiile concrete la unitate, în limitele negociate de angajator și salariați (reprezentanții salariaților) şi aprobate prin contractul colectiv de muncă. Plata sporurilor de compensare nu scutește angajatorul obligația de îmbunătățire a calității locurilor de muncă în conformitate cu Legea securității și sănătății în muncă 186/2008”  Modificarea propusă supra vine să scoată contradicția existență între Legea salarizării și principiul fundamental al Legii securității și sănătății în muncă, cel de „PREVENIRE”. Dreptul de stabilire a anumitor sporuri de compensare trebuie să revină întreprinderilor care cunosc specificul întreprinderii (riscurile specifice, dar și măsurile de protecție și prevenire implementate), totodată aceștia trebuie să fie conștienți despre obligativitatea lor de a îmbunătăți calitatea locurilor de muncă până la momentul în care aceste locuri de muncă vor deveni inofensive. | Norma a fost modificată.  Modificările propuse sunt în conformitate cu prevederile Legii nr. 1432/2000 privind modul de stabilire și reexaminare a salariului minim.  Propunerile CNPM pot fi puse în discuție ulterior.  Modificările se regăsesc în proiect  **Se acceptă.**  **Se acceptă.**  Propunerea nu este obiect de reglementare. Revenim ulterior. |
| 14. | **Biroul Național de Statistică** | Lipsa de obiecții și propuneri. |  |
| 15. | **Cancelaria de Stat** | 1.La articolul 5 alin.(1) în final se completează cu textul „sau din veniturile colectate de către instituțiile publice la autogestiune, din alocații și granturi primite de la bugetul de stat și din resursele proiectelor finanțate din surse externe, precum și din alte surse legale”.  Bugetele instituțiilor publice la autogestiune sunt formate din veniturile obținute din prestarea serviciilor (venituri colectate), din alocații și granturi primite de la bugetul de stat și de la fonduri externe, precum și din alte surse legale, care în majoritatea cazurilor nu reprezintă veniturile obținute din activitatea economică a unității.  2.La articolul 21, cuvântul „proprii” se substituie cu cuvântul „colectate”. Prin atare completare se urmărește respectarea exigențelor, stabilite în art. 54 alin. (1) lit. c) din Legea 100/2017 privind actele normative, în sensul utilizării terminologiei constante și uniforme, ce corespunde celei utilizate în alte acte normative. În speță, termenul de „venituri colectate” se uniformizează, prin analogie, cu același termen utilizat în art. 42 alin.(1) lit.a) și art. 43 din Legea nr.181/2014 finanțelor publice și responsabilității bugetar-fiscale.  3.Articolul 22 se completează cu textul „și alte plăți salariale” și după cuvântul „contractul” se completează cu sintagma „de management”.  Pe aceleași rațiuni, de respectare a exigențelor conținute în art. 54 alin. (1) lit. c) din Legea 100/2017, ce țin de utilizarea unei terminologii constante, considerăm judicioasă definirea corectă și utilizarea termenului „contract de management” în integrum în dispozițiile Legii nr. 847/2002 privind salarizarea, după cum deja este prevăzut în art.23 din Lege.  4.La articolul 23:  a)în denumirea articolului, după cuvântul „conducătorilor” se adaugă textul „instituțiilor publice la autogestiune,”;  b)la alineatul (1) după sintagma „salariale pentru” se completează cu textul „conducătorii instituțiilor publice la autogestiune,” și după cuvântul „fondatorul” se adaugă textul „instituției publice la autogestiune”.  Modificarea propusă va enumera exhaustiv numărul subiecților vizați și, prin urmare, va extinde aria de acțiune a art. 23 din Lege asupra instituțiilor publice la autogestiune. | **Se acceptă.**  **Nu se acceptă.**  La art. 4 din Legea 847/2002 este prevăzută structura salariului, astfel expresia „alte plăți salariale” este de prisos, se subânțelege, iar noțiunea de ”contract”, include inclusiv contractul de management și contractul de muncă care de regulă se încheie în sectorul privat.  **Nu se acceptă.**  Art. 23 din lege nu se referă la instituțiile publice. |
| 16. | **Agenția Proprietăți Publice** | În conformitate cu art.3 din Legea nr.847/2002, retribuirea muncii salariatului depinde de cererea și oferta forței de muncă pe piața muncii, de cantitatea, calitatea și complexitatea muncii, de condițiile de muncă, de calitățile profesionale ale salariatului, efortul și responsabilitățile salariatului, natura și rezultatele muncii lui și/sau de rezultatele activității economice a unității. În funcție de specificul activității și condițiile economice concrete, unitățile din sectorul real aplică, pentru organizarea salarizării, sistemul tarifar și/sau sistemele netarifare de salarizare.  În cele ce urmează, este important să menționăm că proiectul pentru modificarea Legii nr. 847/2002 instituie prevederi inechitabile în ceea ce privește plafonarea retribuirii muncii în unitățile cu autonomie financiară care beneficiază de dotații bugetare, or stabilirea plafonului maxim egal pentru salariile conducătorilor autorităților și a salariaților, încalcă principiul ierarhiei funcțiilor. Conducătorul autorităților, în virtutea legii, a priori presupune încadrarea într-o treaptă de salarizare distinctă de cea a personalului din unități. Respectiv, instituirea plafonului salariului conducătorului în mărime de maxim 3 salarii medii va conduce în mod subsecvent la ajustarea salariilor tuturor angajaților din entitate, iar în condițiile în care Republica Moldova se regăsește, cu o regularitate regretabilă, în topul țărilor europene cu cele mai mici salarii și cu cel mai scăzut nivel de trai – micșorarea salariilor constituie o măsură negativă din partea statului.  Concomitent, urmează să fie atrasă atenția asupra faptului că modificările propuse, cu privire la limitarea indemnizațiilor lunare pentru reprezentanții statului în organele de conducere, de până la 0,5 din mărimea salariului minim pe țară, reprezintă o încălcare a principiului privind remunerarea egală pentru o muncă egală sau pentru o muncă de valoare egală din considerentul în care unul din drepturile primordiale ale salariatului este de a-i fi achitat salariul pentru lucrul efectuat. Totodată, în Uniunea Europeană, Carta Drepturilor Sociale Fundamentale a Muncitorilor declară că toți salariații au dreptul la o remunerație echitabilă, iar Carta Socială a Consiliului Europei în art. 4 cere statelor să recunoască dreptul salariaților la remunerație care să dea posibilitatea lui și familiei sale de a avea un standard de viață decent.  De asemenea, relevăm că, potrivit pct. 1 din Anexa nr. 4 la Hotărârea Guvernului 201/2009, munca prin cumul a funcționarului public reprezintă îndeplinirea de către acesta, pe lângă activitatea de bază în funcția publică, a unei alte munci, permanente sau temporare, în afara orelor de program. Prin urmare, acest fapt majorează considerabil volumul atribuțiilor de serviciu ale funcționarilor publici, iar micșorarea indemnizațiilor poate duce la refuzul funcționarilor publici de a activa în cadrul organelor de conducere atât a întreprinderilor de stat, cât și a societăților pe acțiuni sau activitatea lor în aceste organe va fi formală și ineficientă.  Totodată, art. 8 din Legea nr. 246/2017 cu privire la întreprinderea de stat și întreprinderea municipală, precum și art. 64 al Legii nr. 1134/1997 privind societățile pe acțiuni, stabilesc un volum enorm de atribuții ale membrilor consiliilor de administrație, iar ultimii poartă răspundere pentru prejudiciile rezultate din îndeplinirea deciziilor adoptate de către aceștia, astfel, orice om care prestează o muncă este în drept să fie remunerat pentru lucru efectuat. Astfel, se constată că potrivit proiectului, salarizarea membrilor organelor de conducere ale întreprinderilor de stat și ale societăților pe acțiuni se diminuează și va avea o valoare de 0,5 din mărimea salariului minim pe țară (maxim 1 750 lei brut lunar) iar în cazul în care proiectul privind modificarea Hotărârii Guvernului nr. 550/2014 privind stabilirea cuantumului salariului minim pe țară nu va fi modificată, cuantumul salariului unui reprezentant al statului în entitățile de stat va constitui 500 de lei (0.5 unități din 1000 lei).  În contextul celor expuse, nu susținem propunerea de modificare a Legii nr. 847/2002, transmisă cu titlu de inițiativă legislativă. | Proiectul a fost modificat  Proiectul a fost modificat |
| 17. | **Centrul Național Anticorupție** | Potrivit art.25 alin.(1) al Legii integrității nr.82/2017, eficienţa cultivării climatului de integritate instituţională şi profesională este supusă verificărilor din partea conducătorilor entităţilor publice, a autorităţilor anticorupţie, a societăţii civile şi massmediei.  În acest sens, în conformitate cu prevederile art.25 alin.(3) lit.a), art.28 alin.(4) al Legii prenotate, expertiza anticorupție, în calitate de măsură de control a integrităţii în sectorul public, se va efectua doar asupra proiectului definitivat în baza propunerilor și obiecțiilor expuse în procesul de avizare și/sau de consultare a părților interesate.  Proiectul propus pentru expertiza anticorupție, nu este însoțit de avizele instituțiilor implicate în procesul de avizare/sinteza recomandărilor recepționate în cadrul consultării publice, fapt ce presupune că ulterior redacția proiectului poate suferi modificări și completări. Reieşind din cele expuse supra, solicităm expedierea în adresa Centrului Naţional Anticorupţie a proiectului definitivat pentru efectuarea expertizei anticorupţie. |  |

**Secretar de Stat Corina AJDER**